Левски през моя поглед

 *Васил Левски е истински апостол и борец за свобода. С неговата смелост, решителност и готовност за саможертва, той ще остане в моето съзнание като герой.*

 *Левски обикаля из цяла България, за да запознае хората със своето дело, цели и идеи. Иска да накара народа да повярва в себе си, така както той вярва в идеята за свободна България. Левски вярва, че с всеобщи усилия българският народ може да достигне до заветната цел. Ако се обединят всички и повярват в тази идея да се вдигнат на въстание, най-накрая ще са свободни. Турските заптиета разбират за мисията на Левски и започват да го търсят под дърво и камък. На Левски му се налага да се преоблича като овчар, дякон, турчин, за да може да продължи своето дело. За жалост Апостолa е заловен и обесен на 18 февруари 1873г.*

 *Мечтата на Левски за „чиста и свята Република“ му дава сила и го окуражава до последния му дъх да преследва своята цел. Макар и да не доживява свободата на България днес всички ние знаем, че благодарение на Васил Левски, Христо Ботев, Георги С. Раковски и други синове на страната ни, ние сме свободни.*

 *За мен Левски е един от великите синове на България. Гордея се, че съм потомък на такъв смел българин!*

Цветомир Иванов VБ клас